《散水花》
宋代·董嗣杲

的皪繁英贴翠鞭，流波拂影自牵连。
柔条袅画粘琼靥，小叶抽春垒玉钿。
冷艳远疑冰剪处，秾华低灿月明天。
莫欺露奔云丛乱，暗引迷香采蝶眠。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。